Diari Oficial de la Generalitat Valenciana


Sumari del DOGV 10597, del 25-02-2025 (2025/3188)

EXTRACTE de la Resolució de 19 de febrer de 2025, del Vicerectorat de Sostenibilitat, Cooperació i Vida Saludable, per la qual es convoca la III edició de les ajudes per a projectes innovadors que impulsen models de vida i consum més sostenibles en els campus de la Universitat de València 2024-2025.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10306

Data del DOGV
:   25-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/3188

CVE
:   WOKS-Y-2693-8297

Data del document
:   19-02-2025

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública
    * desenvolupament sostenible
    * investigació universitària

BDNS (identif.): 815927.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/815927>

*Primer. Persones beneficiàries*

– Estudiantat de la Universitat de València matriculat en una titulació oficial de grau, màster o doctorat durant el curs 2024-2025 en un centre propi a la Universitat de València.

– Associacions d'estudiants de la Universitat de València.

*Segon. Objecte*

Donar suport a les iniciatives proposades per l'estudiantat que aporten solucions noves que tinguen la finalitat d'impulsar canvis en els valors, perspectives, hàbits i comportaments, així com en els models de gestió de recursos, cap a uns altres més sostenibles, als campus de la Universitat de València.

*Tercer. Bases reguladores*

La convocatòria de la III edició de les ajudes per a projectes innovadors que impulsen models de vida i consum més sostenibles als campus de la Universitat de València, juntament amb les bases que la regulen, incloses com a annex I, es troba publicada en el següent enllaç:

<https://go.uv.es/coop/projectes_inn_tauler>

*Quarta. Quantia*

La dotació econòmica per a la present convocatòria ascendix a 4.500 euros.

Cadascuna de les ajudes atorgades tindrà una dotació de 1.500 euros. Les ajudes concedides a l’empara d’aquesta convocatòria no portaran retenció d’IRPF, però poden ser considerats guanys patrimonials del beneficiari a efectes de l’IRPF, o ingressos a efectes de l’IS, conforme a la normativa fiscal aplicable.

Es concedirà una ajuda als projectes presentats que queden en les tres primeres posicions una vegada ordenats segons els criteris de valoració de l'apartat octau de les bases. No seran finançables els projectes que no es consideren viables ni els que no tinguen un mínim de qualitat general. Per això, només es consideraran els projectes que obtinguen una puntuació d'almenys 5 punts en el criteri a), segons es detalla en l'apartat 8 i que a més arriben almenys al 50% de puntuació de la baremació total.

*Cinquè. Termini de presentació de sol·licituds*

El termini de presentació de les sol·licituds serà de 10 dies a comptar des de l'endemà de la data de publicació de la convocatòria en el *Diari Oficial de la Generalitat Valenciana*.

  

València, 19 de febrer de 2025

(p. d. de la rectora, DOGV 30.05.2022)

María Pilar Serra Añó

Vicerectora de Sostenibilitat, Cooperació i Vida Saludable